text: ০৫ সেপ্টেম্বর ২০১৯, ১৬:১২
  জাহাঙ্গীরনগর বিশ্ববিদ্যালয়ের অধিকতর উন্নয়ন প্রকল্পে দুর্নীতির অভিযোগের বিচার বিভাগীয় তদন্ত, টেন্ডার ছিনতাইকারীদের শাস্তি ও মেগা প্রজেক্টের মাস্টারপ্ল্যান সংশোধনের দাবিতে তিন দিন প্রশাসনিক ভবন অবরোধের কর্মসূচী বৃহস্পতিবার শেষ হয়েছে।
  এদিকে বৃহস্পতিবার দেওয়া এক বিবৃতিতে চলমান মেগা প্রকল্পে কেন্দ্রীয় ও শাখা ছাত্রলীগকে জড়িয়ে যে দুর্নীতির অভিযোগ উঠেছে তা মিথ্যা ও ভিত্তিহীন দাবি করেছে শাখা ছাত্রলীগ। এ বিষয়ে প্রচার চালানো বিষয়ে সতর্কও করেছে তারা।